text: সার্ভাইভার সিরিজ একটি পেশাদার কুস্তি প্রতি-দর্শনে-পরিশোধ এবং ডাব্লিউডাব্লিউই নেটওয়ার্কের একটি অনুষ্ঠান ছিল, যেটি ডাব্লিউডাব্লিউই তাদের ব্র্যান্ড র, স্ম্যাকডাউন এবং এনএক্সটির জন্য প্রযোজনা করেছিল। এই অনুষ্ঠানটি ২০১৯ সালের ২৪শে নভেম্বর তারিখে মার্কিন যুক্তরাষ্ট্রের ইলিনয়ের রোজমন্টের অলস্টেট এরিনায় অনুষ্ঠিত হয়েছিল। এটি সার্ভাইভার সিরিজ কালানুক্রমিকের অধীনে প্রচারিত তেত্রিশতম অনুষ্ঠান ছিল এবং এনএক্সটি ব্র্যান্ড সমন্বিত (এনএক্সটির অন্য ব্র্যান্ড এনএক্সটি ইউকে সহ, যারা এনএক্সটির দলের সাথে কুস্তি লড়েছেন) প্রথম অনুষ্ঠান ছিল। ২০০৯ সালের সার্ভাইভার সিরিজের পর এবারই প্রথমবারের মতো তিনটি প্রধান ব্র্যান্ড সার্ভাইভার সিরিজে প্রতিযোগিতা করেছে। আগের তিন বছরের মতো, এই অনুষ্ঠানের মূল প্রতিপাদ্য ছিল ব্র্যান্ডের এবং ব্র্যান্ডের কুস্তিগীরদের একে অপরের বিরুদ্ধে আধিপত্য স্থাপন।
  
  প্রাক-প্রদর্শনে তিনটি সহ মূল অনুষ্ঠান মিলিয়ে মোট ১০টি ম্যাচ এই অনুষ্ঠানে অনুষ্ঠিত হয়েছিল। এই অনুষ্ঠানে সর্বমোট তিনটি সার্ভাইভার সিরিজ এলিমিনেশন ম্যাচ (যার মধ্যে একটি প্রাক-প্রদর্শনে অনুষ্ঠিত হয়েছে) অনুষ্ঠিত হয়েছে। এই অনুষ্ঠানের সর্বশেষ শেষ ম্যাচে এনএক্সটি নারী চ্যাম্পিয়ন শেনা বেজলার র নারী চ্যাম্পিয়ন বেকি লিঞ্চ এবং স্ম্যাকডাউন নারী চ্যাম্পিয়ন বেইলিকে হারিয়েছে। এনএক্সটি সাতটি আন্ত-ব্র্যান্ড ম্যাচের মধ্যে চারটিতে জয়লাভ করে ব্র্যান্ডের আধিপত্য অর্জন করেছিল, স্ম্যাকডাউন জয়লাভ করেছিল দুইটিতে এবং র জয়লাভ করেছিল মাত্র একটিতে (যেটি প্রাক-অনুষ্ঠানে অনুষ্ঠিত হয়েছিল)। অন্যান্য শীর্ষস্থানীয় ম্যাচে, ডাব্লিউডাব্লিউই চ্যাম্পিয়নশিপের জন্য আয়োজিত নো হোল্ডস বারড ম্যাচে ব্রক লেজনার রে মিস্টেরিওকে, ডাব্লিউডাব্লিউই ইউনিভার্সাল চ্যাম্পিয়নশিপ ম্যাচে "দ্য ফিন্ড" ব্রেই ওয়ায়েট ড্যানিয়েল ব্রায়ানকে এবং এনএক্সটি চ্যাম্পিয়নশিপ ম্যাচে এডাম কোল পিট ডানকে হারিয়েছে।
  
  ফলাফল
  
  ট্যাগ টিম ব্যাটল রয়্যাল
  দল
  
   – র
   – স্ম্যাকডাউন
   – এনএক্সটি
  
  নারীদের এলিমিনেশন ম্যাচ
  দল
  
   – র
   – স্ম্যাকডাউন
   – এনএক্সটি
  
  পুরুষদের এলিমিনেশন ম্যাচ
  দল
  
   – র
   – স্ম্যাকডাউন
   – এনএক্সটি
  
  তথ্যসূত্র
  
  বহিঃসংযোগ
   
  
  বিষয়শ্রেণী:সার্ভাইভার সিরিজ
  বিষয়শ্রেণী:২০১৯-এ ডাব্লিউডাব্লিউই নেটওয়ার্কের অনুষ্ঠান
  বিষয়শ্রেণী:২০১৯-এ ডাব্লিউডাব্লিউই প্রতি-দর্শনে-পরিশোধ অনুষ্ঠান
  বিষয়শ্রেণী:শিকাগো মহানগর অঞ্চলে পেশাদার কুস্তি
  বিষয়শ্রেণী:ইলিনয়-এ ঘটনা
  বিষয়শ্রেণী:২০১৯-এ ইলিনয়
  বিষয়শ্রেণী:নভেম্বর ২০১৯-এ মার্কিন যুক্তরাষ্ট্রে ঘটনা
title: সার্ভাইভার সিরিজ (২০১৯)